**কাজল কিরণ** (**সুনীতা কুলকার্নি** হিসাবে জন্মগ্রহণ করেছিলেন, তিনি **কাজল কুলকার্নি** নামেও পরিচিত) হলেন একজন প্রাক্তন ভারতীয় অভিনেত্রী এবং মডেল, যিনি মূলত হিন্দি চলচ্চিত্রে অভিনয় করেছিলেন, পাশাপাশি মালয়ালম, কন্নড় এবং তামিল চলচ্চিত্রে অভিনয় করেছিলেন। কিরণ ১৯৭৭ সালে অভিষেক করেছিলেন এবং উপস্থিত হয়েই হিন্দি চলচ্চিত্রে নিজেকে একজন শীর্ষস্থানীয় অভিনেত্রী হিসাবে প্রতিষ্ঠিত করেছিলেন। তিনি তাঁর কর্মজীবন জুড়ে ৪০টিরও বেশি চলচ্চিত্রে উপস্থিত হয়েছিলেন। কিরণ বেশিরভাগ ক্ষেত্রেই পার্শ্ব চরিত্রে অভিনয় করেছিলেন, মাঝে মাঝে কেন্দ্রীয় নায়িকা বা বা বিশেষ অতিথি চরিত্রেও অভিনয় করেছেন।

প্রারম্ভিক জীবন
---------------

কাজল কিরণ ভারতের মহারাষ্ট্রের মুম্বইয়ের এক মধ্যবিত্ত মারাঠি পরিবারে জন্মগ্রহণ করেছেন এবং সেখানেই তিনি তাঁর শৈশব অতিবাহিত করেছেন। তিনি তাঁর ভাই রবি কুলকার্নির সাথেই বড় হয়েছেন। তিনি তাঁর মুম্বইয়ের সেন্ট জোসেফ হাই স্কুল হতে পড়াশোনা সম্পন্ন করেছেন; যেখানে তিনি প্রাথমিকভাবে পদার্থবিজ্ঞান এবং জীববিজ্ঞান বিভাগে অধ্যয়ন করেছিলেন, কিন্তু তাঁর মূল স্বপ্ন ছিল ডাক্তার হওয়া।

কর্মজীবন
--------

১৯৭৭ সালে কিরণ তাঁর চলচ্চিত্র জগতের জীবন শুরু করেছিলেন; তিনি পরিচালক নাসির হুসাইন দ্বারা পরিচালিত তাঁর রোমান্টিক কমেডি *হাম কিসিসে কম নহি*-তে ঋষি কাপুরের নায়িকা হিসেবে কিশরিনা (চলচ্চিত্রের পরের অংশে তারিক খানের নায়িকা হিসাবে) নামক চরিত্রে অভিনয় করার মাধ্যমে এই জগতে পা রাখেন। তিনি অভিনেতা-অভিনেত্রী আমজাদ খান এবং জিনাত আমানের সাথেও কাজ করেছেন। এই চলচ্চিত্রটি উক্ত বছরের তৃতীয় সর্বাধিক আয়ের চলচ্চিত্রে পরিণত হওয়ার মাধ্যমে বক্স অফিসে একটি বড় সাফল্য অর্জন করেছিল। এটি একটি প্রথম শ্রেণীর চলচ্চিত্র হিসাবে চিহ্নিত হয়েছে। এই চরিত্রে কিরণের অভিনয় তাঁকে এক বড় তারকা করে তুলেছিল, চলচ্চিত্র জগতে তাঁর এই আনুষ্ঠানিক আত্মপ্রকাশ তাঁকে অনেক বেশি খ্যাতি অর্জন করতে সাহায্য করেছিল।

এই চলচ্চিত্রটির সাফল্যের পরে কিরণ আরও চলচ্চিত্রের প্রস্তাব পেতে শুরু করেছিলেন এবং তিনি তাঁর অভিনয় অব্যাহত রেখেছিলেন। অতঃপর ১৯৮০ সালে *মাঙ্গ ভরো সজনা* নামক চলচ্চিত্রে গীতা সিনহা নামক মূল চরিত্রে অভিনয় করেছিলেন; এই চলচ্চিত্রে তিনি জিতেন্দ্রর (যিনি এই চলচ্চিত্রে দ্বৈত চরিত্র পালন করেছিলেন) নায়িকার চরিত্রে অভিনয় করেছিলেন। জিতেন্দ্রর পাশাপাশি তিনি এই চলচ্চিত্রে রেখা এবং মৌসুমী চট্টোপাধ্যায়ের মতো অভিনেত্রীর সাথে অভিনয় করার সুযোগ পেয়েছিলেন। এই চলচ্চিত্রটি বাণিজ্যিক ভাবে সফল একটি চলচ্চিত্রে পরিণত হয়েছিল।

তথ্যসূত্র
---------

1. ↑  "Who is Kajal Kiran's Husband? Lovelife about Kajal Kiran"। *MIJ Miner8* (ইংরেজি ভাষায়)। ২০১৬-১০-১৮। ২০১৯-০৩-০২ তারিখে মূল থেকে আর্কাইভ করা। সংগ্রহের তারিখ ২০১৯-০৮-০৫।
2. ↑  "Kajal Kiran - Movies, Biography, News, Age & Photos"। *BookMyShow*। সংগ্রহের তারিখ ২০১৯-০৮-০৫।
3. ↑  "Kajal Kiran Wiki, Hot, Husband, Family, Biography, Age, Images, NOW"। *Marathi.TV* (ইংরেজি ভাষায়)। ২০১৬-০৩-০১। সংগ্রহের তারিখ ২০১৯-০৩-০৯।
4. ↑  *Kajal Kiran - Biography* (ইংরেজি ভাষায়), সংগ্রহের তারিখ ২০১৯-১২-০৪ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  "Bollywoodpapa"। ৫ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ২৩ মার্চ ২০২০।
6. ↑  "Hum Kisise Kum Naheen (1977)"। *The Hindu* (ইংরেজি ভাষায়)। ২০১৩-০৩-০৭। আইএসএসএন 0971-751X। সংগ্রহের তারিখ ২০১৯-০৯-০৬।
7. ↑  "Kajal Kiran Wiki【 Now 】Husband, Family, Biography, Age, Images"। *Marathi.TV* (ইংরেজি ভাষায়)। ২০১৬-০৩-১২। সংগ্রহের তারিখ ২০১৯-০৪-২০।
8. ↑  "Maang Bharo Sajana - Lifetime Box Office Collection, Budget, Reviews, Cast, etc"। *BOTY* (ইংরেজি ভাষায়)। ২০২০-০৪-২৮ তারিখে মূল থেকে আর্কাইভ করা। সংগ্রহের তারিখ ২০১৯-০৯-০৬।

বহিঃসংযোগ
---------

* ইন্টারনেট মুভি ডেটাবেজে কাজল কিরণ (ইংরেজি)
* Kajal Kiran at Bollywood Hungama